அந்த பையனும் ஒன்றும் சாதாரண ஆள் இல்லை போல. கொஞ்சமும் பயமின்றி எழுந்து நின்றான். நிச்சயமாக ஆறடி இருப்பான். அனேகமாக அவன் பழைய மாணவனாக இருப்பான் என நினைத்தேன். உருவத்தைப் பார்த்தால் அப்படித்தான் தெரிகிறது. அவன் ஹால் டிக்கேட்டைப் பார்த்தேன். பழைய மாணவன் தான். மூன்றாண்டுகளுக்கு முன்பு முடித்திருக்கிறான். வருசா வருசம் வந்து எழுதிப் போகிறான் போலிருக்கிறது. இதுவே மற்ற சமயமாக இருந்திருந்தால் இவன் மீது ஒரு பச்சாதாபம் இருந்திருக்கும். ஆனால் இப்போது அப்படியெதுவும் இல்லை.